stanford-oval/wikipedia huggingface dataset:
Mielenterveyshoitaja
Työpaikat

Mielenterveyshoitaja saattaa työskennellä hyvin erilaisissa paikoissa. Hän toimii erilaisissa hoitolaitoksissa, mielisairaaloissa, sairaaloiden psykiatrisilla klinikoilla ja osastoilla, mielenterveystoimistoissa ja -neuvoloissa, kuntoutuskodeissa, ryhmäkodeissa, päiväosastoilla, yksityisissä hoitokodeissa, kotipalvelussa, kriminaalihuollossa, päihdehuollossa ja terveyskeskuksissa. Heitä toimii myös eri järjestöjen palveluksessa sekä työnohjaus- ja neuvontatehtävissä.
Koulutus

Mielenterveyshoitajan koulutus on sosiaali- ja terveysalalla mielenterveys- ja päihdetyökoulutusohjelma. Koulutus kestää noin kolme vuotta.
Työajat

Mielenterveyshoitajan työ on useimmiten kolmivuorotyötä; aamu, ilta, yö. Työaika vaihtelee työpaikan mukaan, sekä sen, työskenteleekö avohoidon puolella vai sairaalassa. Tulevaisuudessa tämä saattaa kuitenkin muuttua, kun mielenterveyshoitajan työ laajenee.
Aiheesta muualla

Sosiaali- ja terveysalan perustutkinto, mielenterveys- ja päihdetyön koulutusohjelma (Opintoluotsi)
Mielenterveyshoitajan ammatinkuvaus (Avo-ohjelma)
Milano – San Remo 2011

Vuoden 2011 reitti.
Milano – San Remo 2011 oli 102. maantiepyöräilyn Milano – San Remo -kilpailu. Se järjestettiin 298 kilometrin reitillä Milanosta San Remoon 19. maaliskuuta 2011. Kilpailun voitti Matthew Goss.
Ennakkosuosikkeihin kuuluneet kirimiehet Mark Cavendish, Tyler Farrar, Óscar Freire ja Thor Hushovd putosivat kärkiryhmästä, kun pääjoukko hajosi kolarin seurauksena 90 kilometriä ennen maalia. Alessandro Ballan, Yoann Offredo ja Philippe Gilbert yrittivät irtiottoa Cipressan nousussa, jonka huipulle saapui ensimmäisenä Jaroslav Popovytš. Cipressalta laskettaessa FDJ:n kaksikko Offredo ja Steve Chainel lähtivät irtiottoon Greg Van Avermaetin ja Stuart O’Gradyn kanssa.
Van Avermaet karkasi kärkiryhmästä kaksi kilometriä ennen Poggion nousun huippua, jonka hän saavutti 12 sekuntia ennen seuraavia. Vincenzo Nibali tavoitti nousun aikana muut kärkiryhmään kuuluneet ajajat, ja muodosti takaa-ajoryhmän yhdessä Ballanin, Gilbertin, Gossin, Offredon, Fabian Cancellaran, Filippo Pozzaton ja Michele Scarponin kanssa. Cancellaran vetotyön seurauksena ryhmä tavoitti Van Avermaetin, minkä jälkeen Offredo, Gilbert ja Nibali yrittivät vielä irtiottoa viimeisillä kilometreillä. Kilpailu ratkesi kahdeksan ajajan loppukirissä, jonka Goss voitti ennen Cancellaraa ja Gilbertiä.
Tulokset

|  | Ajaja | Maa | Joukkue | Aika |
| --- | --- | --- | --- | --- |
| 1 | Matthew Goss |  Australia | Team HTC-High Road | 6.51.10 |
| 2 | Fabian Cancellara |  Sveitsi | Team Leopard-Trek | sama aika |
| 3 | Philippe Gilbert |  Belgia | Omega Pharma-Lotto | sama aika |
| 4 | Alessandro Ballan |  Italia | BMC Racing Team | sama aika |
| 5 | Filippo Pozzato |  Italia | Katjuša | sama aika |
| 6 | Michele Scarponi |  Italia | Lampre-ISD | sama aika |
| 7 | Yoann Offredo |  Ranska | FDJ | sama aika |
| 8 | Vincenzo Nibali |  Italia | Liquigas-Cannondale | + 3 |
| 9 | Greg Van Avermaet |  Belgia | BMC Racing Team | + 10 |
| 10 | Stuart O’Grady |  Australia | Team Leopard-Trek | + 12 |
Meta-analyysi

Meta-analyysi on useilla tieteenaloilla käytetty tilastollinen metatutkimus-menetelmä. Sen avulla pyritään johtamaan kvantitatiivisia päätelmiä yhdistelemällä systemaattisesti aiempia yksittäisiä tutkimuksia. Tarkoituksena on saada aikaan synteesi, joka antaa tutkittavasta kysymyksestä vahvempaa näyttöä kuin yksittäiset tutkimukset. Meta-analyysiin valittavat tutkimukset voivat olla johtopäätöksiltään ristiriitaisia.  Meta-analyysin tarkoitus on yhdistää nämä tutkimukset tilastollisesti voimakkaammaksi, jolloin voidaan tehdä luotettavampia johtopäätöksiä. Meta-analyysi on tärkeä työväline tieteellisen tiedon luomisessa: yksittäinen tutkimus voi antaa täysin virheellisiä tuloksia ja vasta useiden eri tutkijoiden, eri maissa ja eri aikaan tehtyjen tutkimusten yhdistäminen johtaa luotettavaan tietoon.
Meta-analyysi voi tarkoittaa tilastollisten tekniikoiden lisäksi prosessia, jolla meta-analysoitava data valitaan ja kootaan osana systemaattista kirjallisuuskatsausta.
Tilastotieteellisessä mielessä meta-analyysi on yksi osa-alue estimointi-tilastotieteestä (engl. 
Estimation statistics),
joka pohjautuu vaikutusten kokoon ja luottamusväleihin.  Se voidaan nähdä vaihtoehtona tilastollisten hypoteesien testaukselle, jossa tilastollinen päättely perustuu p-arvoille.
Meta-analyysiä käytetään erityisesti psykologiassa, yhteiskuntatieteissä ja lääketieteessä.
Meta-analyysin historia ja tärkeitä toimijoita

Meta-analyysin modernina isänä voidaan pitää Karl Pearsonia, joka yhdisti jo vuonna 1904 julkaisussaan useiden julkaisujen tuloksia.
Ensimmäisenä virallisena meta-analyysinä voidaan pitää vuonna 1940 ilmestynyttä tutkimusta Extra-sensory perception after sixty years tekijöinä J. G. Pratt ja J. B. Rhine. Tämä yhdisti 145 tutkimusta ESP:n olemassaolosta vuodesta 1882 vuoteen 1939. Tutkimus sisälsi myös estimaatin julkaisemattomien tutkimusten julkaisuharhasta.
Lääketieteessä kenties kuuluisin meta-analyysi on kortikosteroidi-hoidon vaikutuksesta keskosten henkiinjäämiseen. Asiaa tutkittiin satunnaistetuilla kokeilla jo 1972, mutta koska kokeiden tuloksia ei yhdistetty järjestelmällisesti, hoidon vaikutuksista saatiin konsensus vasta 1991 Cochrane-verkoston julkaistessa meta-analyysin kokeista.  Kortisteroidi-hoito laski keskosten kuolleisuutta 30–50 prosenttia. Meta-analyysista tuli niin menestyksekäs ja kuuluisa, että Cochrane-verkoston logossa on kyseisen tutkimuksen metsikkökuvio.
1990-luvulla meta-analyysi kehittyi lääketieteen pääasialliseksi metatutkimuksen muodoksi korvaten perinteisempiä kerronnallisia ja kvalitatiivisia kirjallisuuskatsauksia.  Meta-analyysi on 2000-luvulla yleistynyt myös yhteiskuntatieteissä näyttöön perustuvan politiikan myötä.
Meta-analyysin historia ja tärkeitä toimijoita > Muita tärkeitä toimijoita meta-analyysin alalla

Yhteiskuntatieteiden meta-analyysissa tunnetuin toimija on Campbell-verkosto. Se on Cochrane-verkoston sisarorganisaatio .
Muita vastaavia organisaatioita ovat:
Coalition for Evidence-Based policy – yhteiskuntapolitiikka
GiveWell – hyväntekeväisyystutkimus
Edut ja kritiikki > Edut

Konseptina meta-analyysi käyttää tilastollista lähestymistapaa useiden aikaisempien tulosten yhdistämiseen. Periaatteessa meta-analyysi luo painotetun keskiarvon useista tutkimuksista. Lähestymistavan hyötyjä:
Tulokset ovat yleistettävissä yksittäistä tutkimusta laajempaan tilastolliseen populaatioon.
Tulosten tarkkuus paranee, kun käytettävissä on enemmän dataa.
Aikaisemmissa tutkimuksissa ilmenneet eroavaisuudet voidaan kvantifioida ja niiden syyt analysoida.
Hypoteesien testaus voidaan tehdä aikaisemmista tutkimuksista muodostetuille yhteisestimaateille.
Julkaisuharhan olemassaoloa voidaan arvioida.
Edut ja kritiikki > Kritiikki

Meta-analyysia kritisoidaan yleensä seuraavista näkökulmista:
Menetelmä ei pyri kontrolloimaan aikaisempien tutkimusten harhautumista. Jos huonosti toteutetuista tutkimuksista tehdään meta-analyysi, myös meta-analyysistä tulee vääristynyt.
Mahdollinen julkaisuharha. Joskus tutkijoilla ei ole syytä julkaista tuloksia, joita he eivät koe mielekkäiksi. Tutkimukset, joita ei koskaan julkaista eivät myöskään päädy meta-analyyseihin, mikä heikentää meta-analyysejä.
Tavoiteharha. Meta-analyysiin saatetaan poimia vain sellaisia tutkimuksia, jotka sopivat meta-analyysiä tekevän tutkijan omiin tavoitteisiin.
Meta-analyyseja sisältävän tutkimuksen vaiheet

Cochrane-verkosto käyttää oppaassaan Cochrane Handbook for Systematic Reviews of Interventions  seuraavaa vaiheistusta meta-analyysiin pohjautuvan systemaattisen kirjallisuuskatsauksen luomisessa:
Tutkimusongelman muodostaminen ja meta-analysoitavien tutkimusten valintakriteerin määrittäminen
Tutkimuskirjallisuuteen tutustuminen
Tutkimusten valinta ja datan kerääminen valituista tutkimuksista
Valittujen tutkimusten harhan riskiarviointi
Datan analysointi ja varsinaisten meta-analyysiestimointien suorittaminen
Yhdistettyjen estimaattien laskenta
Tutkimusten heterogeenisuuden mallintaminen
Sensitiivisyysanalyysi
Raportointiharhojen käsittely
Tulosten esittely ja yhteenveto
Johtopäätökset
Esimerkkejä meta-analyysien visualisoinneista > Forest plot

Forest plot -diagrammi (tunnetaan myös nimellä blobbogram )  on tapa visualisoida meta-analyysin tilastollista synteesiä.  Alun perin kuvaaja on suunniteltu satunnaistettujen lääketieteellisten kokeiden meta-analyysiin.  Diagrammi itsessään ei ole mitenkään sidoksissa lääketieteeseen ja sitä voidaan käyttää muidenkin alojen meta-analyysin visualisointiin.
Yleensä forest ploteissa on kaksi saraketta.  Vasemmanpuoleisessa sarakkeessa esitetään tutkimusten nimet aikajärjestyksessä. Oikeanpuoleisessa sarakkeessa esitetään yksittäisten tutkimusten tulokset. Yksittäisen tutkimuksen tuloksessa on kaksi komponenttia:
Jana, joka kuvaa tutkimuksen luottamusväliä
Neliö, jonka sijainti kuvaa yksittäisen tutkimuksen keskimääräistä vaikutusta.  Neliön koko kuvaa yksittäisen tutkimuksen painoa yhdistetyssä meta-analyysissä.
Kuvaajan alaosassa oleva timantti kuvaa yhdistettyjä tuloksia.  Sen pystydiagonaalin sijainti kuvaa yhdistettyä keskimääräistä vaikutusta ja neliön leveys tutkimusten yhdistettyä luottamusväliä.  Keskimääräistä vaikutus piirretään yleensä myös katkoviivalla, jotta sitä voi vertailla yksittäisiin tutkimuksiin.
Kuvaajaan merkitään yhtenäisellä pystyviivalla tilanne, jossa vaikutusta ei ole.  Jos timatti on tämän viivan päällä, voidaan todeta että vaikutusta ei ole havaittavissa kyseisellä luottamusvälillä.
Esimerkkejä meta-analyysien visualisoinneista > Funnel plot

Funnel plot-kuvaajaa käytetään meta-analyyseissä harhan ja systemaattisen heterogeenisuuden tarkasteluun.   Hajontakuviolla piirretään yksittäisten tutkimusten vaikutus vaaka-akselille ja tutkimuksen koko pystyakselille.  Pystysuoralla katkoviivalla merkitään meta-analyysin yhdistettyä keskimääräistä vaikutusta.
"Hyvin käyttäytyvässä" funnel plotissa tuloksena on tasasivuinen kolmio  .  Tämä johtuu siitää, että isokokoisten tutkimusten tulisi olla lähempänä yhdistettyä vaikutusta kuin pienikokoisten. Pyramidin vinous tai huipukkuuden puute taas implikoivat mahdollisista ongelmista.
Tutkimuksen koon mittana voidaan käyttää esim. vaikutuksen keskihajontaa tai otoksen kokoa. Sterne ja Egger ovat tutkineet eri vaihtoehtoja ja päätyneet suosittamaan
keskihajontaa  .
Cochrane-verkoston logossa on meta-analyysin Forest plot -diagrammi.
Viisi tutkimista yhdistävä Forest plot -diagrammi. Tutkimustennimet vasemmalla, odds ratiot luottamusväleineen oikealla.  Timantin keskeltä kulkeva katkoviiva kuvaa odotettu kokonaisvaikutusta,leveys kuvaa yhdistettyä luottamusväliä.  Suoralla pystyviivalla merkitään tasoa, jossa käsittelyllä ei ole vaikutusta.
Esimerkki funnel plot-kuvaajasta.
Mielenvalta

| Mielenvalta Kaunis Kuolematon |
| --- | --- | --- |

Studioalbumin tiedot
 Äänitetty : 2023, Deep Noise Studios, Kouvola, Suomi
 Julkaistu: 13. lokakuuta 2023
 Tyylilaji: death metal, black metal
 Kesto: 56.46
 Levy-yhtiö: Noble Demon
Listasijoitukset
  31. (Suomen virallinen lista)    6. (fyysinen albumilista)
Kauniin Kuolemattoman muut julkaisut
| Syttyköön Toinen Aurinko 2020 | Mielenvalta 2023 |   |
Singlet albumilta Mielenvalta
 ”Peilikuva” Julkaistu: 1. syyskuuta 2023   ”Elävältä Haudattu” Julkaistu: 22. syyskuuta 2023 
Mielenvalta on suomalaisen death metal -yhtye Kauniin Kuolemattoman neljäs albumi. Levy julkaistiin 13. lokakuuta 2023 Noble Demon-levymerkin toimesta.
Kappaleet

Kaikki kappaleet säv. ja san. Mikko Heikkilä, ellei muuta mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Surussa uinuva (Säv. & san: Olli Suvanto)  | 6.25 |  |  |  |  |  |  |  |
| 2. | Elävältä haudattu | 6.41 |  |  |  |  |  |  |  |
| 3. | Peilikuva | 6.28 |  |  |  |  |  |  |  |
| 4. | Mielenvalta (Säv: Ville Mussalo, san: Mikko Heikkilä)  | 6.03 |  |  |  |  |  |  |  |
| 5. | Nyt olet poissa (Säv: Ville Mussalo, san: Mikko Heikkilä)  | 5.51 |  |  |  |  |  |  |  |
| 6. | Maan varjoisan puolen | 6.06 |  |  |  |  |  |  |  |
| 7. | Aallot | 4.47 |  |  |  |  |  |  |  |
| 8. | Pahatar | 5.41 |  |  |  |  |  |  |  |
| 9. | Hukkunut sydän | 8.44 |  |  |  |  |  |  |  |
|  |  | 56.46 |  |  |  |  |  |  |  |
Kokoonpano

Olli Suvanto – laulu
Mikko Heikkilä – laulu, kitara
Ville Mussalo – kitara
Jarno Uski – bassokitara
Miika Hostikka – rummut
Tuotanto

Saku Moilanen (Deep Noise Studios) – rumpujen, laulujen ja basson äänitys sekä miksaus
Svante Forsbäck – masterointi, Chartmakers West
Arvostelut

Kaaoszine:
Aiheesta muualla

Mielenvalta Discogsissa. (englanniksi)
Albumi Mielenvalta Encyclopaedia Metallum -sivustolla (englanniksi)
Mr. Universe

Mr. Universe voi tarkoittaa:
Amateur Athletic Unionin kehonrakennuskilpailua
International Federation of BodyBuilding & Fitnessin kehonrakennuskilpailua
National Amateur Bodybuilders Associationin kehonrakennuskilpailua
Gillan -yhtyeen albumia vuodelta 1979
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mr. Universe”, voi hakea sivunnimihaulla, laajalla sivunnimihaulla tai tekstihaulla.
Mohammad Bagher Ghalibaf

| Mohammad Bagher Ghalibaf |
| --- | --- |
 Mohammad Bagher Ghalibaf vuonna 2021.
Teheranin pormestari
 4. syyskuuta 2005 – 22. elokuuta 2017  
Edeltäjä:  Mahmud Ahmadinežad
Seuraaja:  Mohammad-Ali Najafi
Iranin parlamentin puhemies
 2020 alkaen  
Henkilötiedot
Syntynyt: 23. elokuuta 1961 (ikä 63) Torqabeh, Khorasan, Iran
Tiedot
 Nimikirjoitus
Aiheesta muualla
ghalibaf.ir
Mohammad Bagher Ghalibaf (pers. ‏محمدباقر قالیباف‎; s. 23. elokuuta 1961) on iranilainen poliitikko, joka toimi Teheranin pormestarina 2005–2017. Hän on myös työskennellyt maan poliisi- ja asevoimissa. Hän on Irakin–Iranin sodan veteraani ja jatkoi armeijauraansa sodan jälkeenkin. Hän nousi myöhemmin maan poliisivoimien päälliköksi. Vuonna 2005 hän oli ehdolla Iranin presidentiksi vaaleissa, jotka voitti Mahmud Ahmadinežad. Samana vuonna Ghalibafista tuli kuitenkin Teheranin pormestari. Hän oli ehdolla jälleen vuonna 2013.
Ghalibaf opiskeli geopolitiikkaa, jota alkoi myöhemmin itse opettaa. Hän yritti erota pormestarin toimesta maaliskuussa 2009.
Vuonna 2024 Ghalibafin nimi nousi esille tulevien ylimääräisten presidentinvaalien yhteydessä. Vaalit järjestetään, koska Ebrahim Raisi kuoli helikopterin maahansyöksyssä. Toinen konservatiivi, presidentti Mohammad Mokhber, saattaa kuitenkin olla etulyöntiasemassa Ghalibafiin nähden, jonka vaatimaton esitys viime parlamenttivaaleissa ei lisää hänen mahdollisuuksiaan.
Aiheesta muualla

Kuvia tai muita tiedostoja aiheesta Mohammad Bagher Ghalibaf Wikimedia Commonsissa
Asian Mayors Forum: Mohammad Bagher Ghalibaf (Arkistoitu – Internet Archive) (englanniksi)
Miehitetty

| Miehitetty> Okkupert |
| --- | --- |
Tyyli:  jännitys
Kestoaika:  45 minuuttia
Luoja(t):   Jo Nesbø  Erik Skjoldbjærg  Karianne Lund 
Pääosissa:   Henrik Mestad  Eldar Skar  Ane Dahl Torp  Veslemøy Mørkrid  Ingeborga Dapkūnaitė  Ragnhild Gudbrandsen  Janne Heltberg 
Alkuperämaa:  Norja
Alkuperäiskieli:  norja englanti venäjä
Verkko:   TV 2  MTV3
Esitetty:  4. lokakuuta 2015 –
Tuotantokausia:  3
Jaksoja:  24
Ikäraja:  
Tuotanto
Ohjaaja(t):   Erik Skjoldbjærg  John Andreas Andersen  Pål Sletaune  Erik Richter Strand  Eva Sørhaug 
Käsikirjoittaja(t):   Erik Richter Strand  Ina Bruhn  Björn Paqualin  Harald Rosenløw-Eeg  Jan Trygve Røyneland 
Tuotantoyhtiö(t):   Yellow Bird  Zodiak Rights 
Aiheesta muualla
IMDb 
Miehitetty (norj. Okkupert) on norjalaisen kirjailija Jo Nesbøn luoma jännityssarja. Sarja kuvaa tapahtumia sen jälkeen, kun Venäjä on hyökännyt Norjaan, miehittänyt maan ja takavarikoinut maan öljyvarannot käyttöönsä. Sarja on Norjan kaikkien aikojen kallein televisiosarja. Miehitetty alkoi Suomessa MTV3-kanavalla 12. tammikuuta 2016.
Sarjasta on tähän mennessä tullut kolme tuotantokautta.
Juoni

Sarja sijoittuu lähitulevaisuuden Norjaan, jonka Venäjä on vallannut öljykriisin keskellä. Norjan uusi ympäristöystävällinen hallitus on lopettanut öljyn ja kaasun tuotannon Pohjanmerellä. Norjan pääministeri on päättänyt ottaa ilmastokriisin vakavasti ja korvata fossiiliset polttoaineet ympäristöystävällisellä torium-energialla. Päätös pakottaa EU:n kutsumaan Venäjää avuksi, joka päätyykin valloittamaan Norjan tämän vuoksi.
Näyttelijät

| 0 | 1 | 2 |
| --- | --- | --- |
|  Henrik Mestad  | … |  Pääministeri Jesper Berg   |
|  Eldar Skar  | … |  Hans Martin   |
|  Ane Dahl Torp  | … |  Bente Norum   |
|  Veslemøy Mørkrid  | … |  Ingrid Bø	   |
|  Ingeborga Dapkūnaitė  | … |  Irina Sidorova   |
|  Ragnhild Gudbrandsen  | … |  Wenche Arnesen   |
|  Janne Heltberg  | … |  Anita Rygg   |
|  Selome Emnetu  | … |  Hilde   |
|  Lisa Loven Kongsli  | … |  Astrid Berg	   |
|  Øystein Røger  | … |  Ottesen   |
|  Hippolyte Girardot  | … |  ranskalainen EU-komisaari   |
|  Daniel Rusten Larsen  | … |  Petter Eriksen   |
|  Tor Sigbjørnsen  | … |  Finn   |
|  Vegar Hoel  | … |  Thomas Eriksen   |
|  Ville Virtanen  | … |  Suomen Tasavallan presidentti   |
Jaksot

| # | Nimi | Ohjaus | Käsikirjoitus | Alkup>  esityspäivä | Suomen esityspäivä |
| --- | --- | --- | --- | --- | --- |
| 1 | Huhtikuu | Erik Skjoldbjærg | Karianne Lund & Erik Richter Strand & Erik Skjoldbjærg | 4. lokakuuta 2015 | 12. tammikuuta 2016 |
| 2 | Toukokuu | Erik Skjoldbjærg | Karianne Lund & Erik Richter Strand & Erik Skjoldbjærg | 4. lokakuuta 2015 | 19. tammikuuta 2016 |
| 3 | Kesäkuu | Erik Richter Strand | Erik Richter Strand | 11. lokakuuta 2015 | 26. tammikuuta 2016 |
| 4 | Heinäkuu | Erik Richter Strand | Jo Nesbø & Karianne Lund & Erik Skjoldbjærg & Erik Richter Strand & Ina Bruhn | 18. lokakuuta 2015 | 2. helmikuuta 2016 |
| 5 | Elokuu | Pål Sletaune | Karianne Lund & Erik Skjoldbjærg | 25. lokakuuta 2015 | 9. helmikuuta 2016 |
| 6 | Syyskuu | Pål Sletaune | Karianne Lund & Erik Skjoldbjærg | 1. marraskuuta 2015 | 16. helmikuuta 2016 |
| 7 | Lokakuu | Eva Sørhaug | Tomas Solli | 8. marraskuuta 2015 | 23. helmikuuta 2016 |
| 8 | Marraskuu | Eva Sørhaug | Tomas Solli | 15. marraskuuta 2015 | 1. maaliskuuta 2016 |
| 9 | Joulukuu | John Andreas Andersen | Karianne Lund & Erik Skjoldbjærg & Tomas Solli & Björn Paqualin | 22. marraskuuta 2015 | 8. maaliskuuta 2016 |
| 10 | Joulukuu Osa 2 | John Andreas Andersen | Karianne Lund & Erik Skjoldbjærg & Tomas Solli & Björn Paqualin | 29. marraskuuta 2015 | 15. maaliskuuta 2016 |
Tuotanto

Televisiotuotannon budjetti oli noin 10 miljoonaa euroa. Sarja on myyty Suomen lisäksi Isoon-Britanniaan, Saksaan, Ranskaan, Ruotsiin, Tanskaan, Islantiin ja Alankomaihin.
Aiheesta muualla

Miehitetty Internet Movie Databasessa (englanniksi)
Mohammad Ali Shah

| Mohammad Ali Shah |
| --- | --- |
 
Persian šaahi
Valtakausi:  3. tammikuuta 1907 – 16. heinäkuuta 1909
Edeltäjä:  Mozaffar ad-Din Shah Qajar
Seuraaja:  Ahmad Shah Qajar

Syntynyt:  21. kesäkuuta 1872 Amol, Persia
Kuollut:  5. huhtikuuta 1925 (52 vuotta) Sanremo, Italia
Hautapaikka:  Karbala, Irak
Puoliso:  Robabeh Khanum Malekeh Jahan
Lapset:  Hossein Ali Mirza Gholam Hossein Mirza Ahmad Shah Qajar Mohammad Hassan Mirza Sultan Mahmoud Mirza Sultan Majid Mirza Khadijeh Khanum Assieh Khanum
Koko nimi:  Mohmmad Ali Shah
Suku:  Qajar
Isä:  Mozaffar ad-Din Shah Qajar
Äiti:  Taj ol-Molouk
Uskonto:  šiialaisuus
Mohammad Ali Shah Qajar (pers. ‏محمدعلی شاه قاجار‎)‎ (21. kesäkuuta 1872 – 5. huhtikuuta 1924) oli Persian šaahi 8. tammikuuta 1907 – 16. heinäkuuta 1909.
Mohammad Ali Shah vastusti perustuslakia, jonka hänen isänsä ja edellinen šaahi Mozzafar-al-Din Shah ratifioi. Vuonna 1907 Mohammad Ali syrjäytti Iranin kansalliskokouksen (eduskunnan) ja kumosi perustuslain, koska se muistutti islamilaista lakia.
Šaahi tulitti Kansalliskokouksen rakennusta Venäjältä ja Isolta-Britannialta saamiensa sotilaiden avulla. Perustuslakia tukevat joukot yhdistivät voimansa, marssivat heinäkuussa 1909 Teheraniin. Šaahi joutui luopumaan kruunusta ja pakenemaan Venäjälle.
Mohammad Ali Shah pakeni Odessaan Venäjälle. Mohammad Ali suunnitteli paluuta Iraniin. Hän lähti Odessasta ja saapui laivalla vuonna 1911 Iraniin Astarabadiin, mutta hänet karkotettiin maasta.[lähde? ]
Mohammad Ali Shah pakeni Konstantinopoliin ja kuoli Italiassa San Remossa 5. huhtikuuta 1924. Hänet on haudattu Imaami Alin mausoleumiin Irakiin Karbalaan.
Mohammad Ali Shahin pojasta Ahmad Shah Qajarista tuli uusi hallitsija yksitoistavuotiaana.
Aiheesta muualla

Kuvia tai muita tiedostoja aiheesta Mohammad Ali Shah Wikimedia Commonsissa
Mohammad Ajub Khan

| Mohammad Ajub Khan |
| --- | --- |

Pakistanin 2. presidentti
 27. lokakuuta 1958 – 25. maaliskuuta 1969  
Edeltäjä:  Iskander Mirza
Seuraaja:  Yahya Khan
Henkilötiedot
Syntynyt: 14. toukokuuta 1907 Rehana,Khyber Pakhtunkhwa Brittiläinen Intia
Kuollut: 19. huhtikuuta 1974 (66 vuotta) Islamabad, Pakistan
Mohammad Ajub Khan (myös Ayub Khan, 14. toukokuuta 1907 – 19. huhtikuuta 1974) oli Pakistanin poliittinen johtaja vuodesta 1958 vuoteen 1969. Hänestä tuli Pakistanin asevoimien ylipäällikkö 1951, ja hän oli Pakistanin sotahistorian nuorin kenraali ja sotamarsalkka. Hän johti Pakistanin ensimmäistä sotilasvallankaappausta vuonna 1958.
Mohammad Ajub Khan
Hän oli saanut koulutuksensa brittien Intian armeijassa. Khan solmi Intian kanssa sopimuksen Punjabin kastelujärjestelmästä. Maailmanpankki rahoitti hankkeen vuonna 1960. Khan toteutti maareformin, tavoitteena oli maanvuokraajien elinehtojen parantaminen ja maatalouden ylijäämämaan pakkoluovuttaminen uudelleen jakoa varten. Enimmäismäärät olivat 200 hehtaaria keinokasteluilla alueilla ja yli 400 hehtaaria muilla alueilla. Maareformi aiheutti positiivisen sykäyksen Pakistanin talouden parantumiselle. Tuotannon kasvu oli nopeaa, viisi prosenttia vuodessa. Khan toteutti myös väestöpolitiikan toteuttamisen, jossa perhesuunnittelu tuli ensisijalle.
Khan otti käyttöön uuden perustuslain vuonna 1962. Oppositio valitti poliittisen vapauden puutetta. Khan aloitti sodan Intiaan vastaan vuonna 1965 Kashmirin tilanteen vuoksi.  Pakistan hyökkäsi panssarijoukoilla 1. syyskuuta 1965. Ayub Khan hyväksyi Neuvostoliiton välitysehdotuksen ja sota päättyi 22. syyskuuta 1965. Lal Bahadur Shastri ja Khan neuvottelivat Taškentissa Neuvostoliiton pääministeri Aleksei Kosyginin johdolla tammikuussa 1966. Tämän jälkeen Khanin suosio Pakistanissa laski ja hän menetti armeijan tuen.
Presidenttinä hän piti yllä viileitä suhteita Intian kanssa, ja Intian-Pakistanin sota vuonna 1965 oli käännekohta hänen urallaan. Epäsuosituksi tullut Khan luopui vallasta kuitenkin vasta 1969.
Aiheesta muualla

Kuvia tai muita tiedostoja aiheesta Mohammad Ajub Khan Wikimedia Commonsissa
Pakistanin presidentit
Mirza (1956–1958) | A. Khan (1958–1969) | Y. Khan (1969–1971) | Bhutto (1971–1973) | Chaudhry (1973–1978) | Zia ul-Haq (1978–1988) | I. Khan (1988–1993) | Sajjad (1993) | Leghari (1993–1997) | Sajjad (1997–1998) | Tarar (1998–2001) | Musharraf (2001–2008) | Soomro (2008, virkaatekevä) | Zardari (2008–2013) | Hussain (2013–2018) | Alvi (2018–2024) | Zardari (2024–